***Упутство за образовни садржај***

1. **Умрежена Србија, 1.3. – 15.10.2023:**

Ђаци из матице (редовне школе у Р. Србији) и ђаци из дијаспоре (Српске допунске школе) коришћењем ИКТ-а разговарају или креирају сусрете на унапред договорене теме, а све у циљу учења и неговања српског језика, ћириличног писма, културе, историје, традиције, спорта... Теме договарају наставници који воде сусрете партнерских школа.

Током годишњег трајања, **Умрежена Србија** садржи 5-6 сусрета.

Разговара се и на српском и на страном језику (француски, немачки, италијански и руски). С једне стране се поспешује знање српског/матерњег језика (ђаци СДШ), а са друге стране страног језика (деца из редовних школа у Србији).

Путем ИКТ-а **Умрежена Србија** је усмерена и на дечје сусрете са истакнутим представницима јавног живота из матице.

У пројекат „**Умрежена Србија 2023**“укључене су СДШ у Француској, Немачкој, Италији и Русији и редовне школе у Србији: ОШ „Аврам Мразовић“-Сомбор, ОШ „Бранислав Нушић“-Београд, ОШ „Љубица Радосављевић Нада“-Зајечар и Пољопривредно-ветеринарска школа Рековац (француски језик), ОШ „Бранко Радичевић“-Стапар, ОШ „Братство“-Нови Пазар и ОШ „Јован Микић“-Суботица (немачки језик), ОШ „Љубица Радосављевић Нада“-Зајечар и ОШ „Светозар Марковић“-Лесковац (италијански језик) и ОШ „Бора Станковић“-Богојевце, Лесковац (руски језик).

После сваког сусрета, наставници (или задужени ђаци) шаљу извештај на мејлове – gagacc@gmail.com; office@krosrts.rs и officekrosrts@gmail.com

Пошто се образовни садржај реализује од 2018. године (под називом Образовни круг и Сусретања), верујемо да непознаница готово да нема.

1. **Идентитетска веза, 1.3. – 15.10.2023:**

Ђаци из Републике Српске (Бијељина), Хрватске (Бели Манастир, Трпиње) и СДШ у Словенији (грешком су изостављени из ОБАВЕШТЕЊА).

Осим језика (нема страног), суштински је све исто као и у пројекту **Умрежена Србије**.

**НАПОМЕНА:**

* Имена школа (Идентитетска веза) и наставника и њихови контакт подаци (Идентитетска веза, Умрежена Србија) биће достављени координаторима СДШ до краја фебруара.
* Гости првог сусрета (март) требало би да буду министар просвете и градоначелници/председници општина школа-учесница. О томе – накнадни договор.